Eolienele cumpărate de companii ale statului român sunt, de fapt, o mare ţeapă. 
Acestea nu funcţionează decât cu permisiune, monitorizare și mentenanţă 
integrală a producătorului. Cu alte cuvinte, dacă nu plătești preţul cerut, oricât 
de piperat ar fi, sau dacă nu joci cum ţi se cântă, turbina eoliană intră în proces 
de autodistrugere. Marii producători de eoliene sunt din China, SUA, Danemarca 
și Germania. 


Un 
proiect de act normativ inițiat de parlamentarii PNL, care vor să schimbe Legea achizițiilor 
sectoriale, a scos la iveală o realitate șocantă. Turbinele eoliene amplasate pe teritoriul 
României sunt dirijate și monitorizate de companii din afara țării, care decid funcționarea 
acestora. 


Descoperirea a fost făcută, cel mai probabil, după ce Societatea de Administrare a 
Participaţiilor în Energie (SAPE SA) nu a reușit să găsească mentenanţă pentru cele două 
parcuri eoliene pe care le-a cumpărat, CEE Horia (jud. Constanţa), cu o capacitate de 7,5 
MW, și CEE Curcubăta (jud. Alba), cu o capacitate de 15 MW. În fapt, cei care le-au 


ale acestora cu privire la legislația aplicabilă acestor contracte de achiziţii și la 
respectarea drepturilor exclusive de proprietate intelectuală”, se arată în expunerea de 
motive a proiectului legislativ. 


Contracte capcană 


Astfel, producătorii turbinelor eoliene impun, ca o condiţie sine qua non pentru încheierea 
contractelor de achiziţii, aplicarea altor norme de drept decât cele naţionale, aceștia 
funcţionând numai în baza propriiilor contracte standard, preformulate (de adeziune), 
care nu sunt guvernate de legea română, susțin parlamentarii. 


Aceste constrângeri ale producătorului de turbine eoliene conduc la imposibilitatea 
aplicării de către entitatea contractantă a prevederilor Legii achizițiilor sectoriale, aspect 
ce împiedică contractarea unor produse, servicii și lucrări indispensabile funcționării în 
bune condiţii a centralelor electrice eoliene. 


De asemenea, un alt aspect important este acela că producătorii turbinelor eoliene exclud 
indirect accesul în centralele eoliene a altor prestatori pentru anumite tipuri de servicii, 
cum ar fi, de exemplu, serviciile de mentenanţă de tip full services. Toate echipamentele 
și softurile destinate funcționării turbinelor au specificaţii tehnice predefinite, iar folosirea 
detaliilor tehnice pentru scoaterea la o procedură publică de achiziție sectorială pentru 
anumite produse și servicii nu este permisă de către producătorul turbinelor eoliene, prin 
invocarea de către acesta a drepturilor exclusive de proprietatea intelectuală asupra 
echipamentelor și softurilor centralelor, se precizează în actul normativ. 


Proprietar și nu prea 


În aceste condiții, producătorii turbinelor eoliene se evidențiază ca fiind singurii care pot 
asigura operaţiunile de mentenanţă și monitorizare a centralelor eoliene, respectiv: 
furnizarea de echipamente, softuri destinate funcționării acestora, piese de schimb și alte 
componente necesare, precum și de prestare a serviciilor de întreținere de tip full 
services. 


"Refuzul producătorilor de punere la dispoziție a documentaţiilor tehnice considerate de 
aceștia ca fiind protejate de drepturi exclusive de autor, poziția dominantă pe piață a 


